
MIKLAVŽEV POHOD 2013

Planinski društvi Matica in Mura Murska Sobota ter Zavod za kulturo, turizem in šport so v nedeljo, 8. decembra 2013, izvedli že 11. Miklavžev pohod.                 
Start pohoda je bil ob 11. uri izpred Spomenika zmage. Krivec za tako pozen start je bil planinski ples, ki ga prireja eno od planinskih društev iz MDO PD za Pomurje in se odvija tradicionalno - tako kot pohod. Trasa pohoda poteka od spomenika skozi park in mimo soboškega gradu v Fazanarijo. Od tu pridemo na kanal in po njem do Agroservisa, kjer pohodniki zavijemo v smeri Kroga. Nato nadaljujemo pot skozi Krog in mimo gramoznic do kroškega broda, kjer  nas pričaka topla malica, presenečenje v obliki majice in prijeten počitek ob naši lepotici Muri. Kdor želi se vrne po isti trasi na izhodišče peš ali pa si preskrbi prevoz. Trasa je dolga v eno smer približno 9 km in jo zmore sleherni pohodnik.

